وکٹوریا کی ڈیجیٹل افرادی قوت کی تعمیر

کیا آپ کا کاروبار ڈیجیٹل مہارتیں رکھنے والے باصلاحیت لوگوں کی تلاش میں ہے؟

Digital Jobs وکٹوریا کی ڈیجیٹل افرادی قوت کی تعمیر میں مدد دے رہا ہے

چونکہ ڈیجیٹل ٹیکنالوجیاں کاروباروں کا مستقبل طے کر رہی ہیں، ڈیجیٹل مہارتوں کی مانگ تیزی سے بڑھ رہی ہے۔

یہ مانگ پوری کرنے کے لیے وکٹورین حکومت پیشہ ورانہ زندگی کے وسطی مدارج میں موجود ڈیجیٹل مہارتیں رکھنے والے 5,000 تک افراد کا نیا ٹیلنٹ پول بنا رہی ہے۔

Digital Jobs پروگرام پیشہ ورانہ زندگی کے وسطی مدارج میں موجود وکٹورین باشندوں کو ڈیجیٹل کیریئر اپنانے میں مدد دیتا ہے۔

پروگرام کے شرکاء 12 ہفتوں کی مفت ڈیجیٹل مہارتوں کی تربیت میں شریک ہوتے ہیں اور اس کے بعد انہیں 12 ہفتوں کی ڈیجیٹل ورک پلیسمنٹ پر کام دلایا جاتا ہے۔

وکٹورین کاروبار ہمارے کیريئر بدلنے والے باصلاحیت افراد کو تنخواہ کے ساتھ ورک پلیسمنٹ دے کر اس نئے ٹیلنٹ پول کو استعمال کر سکتے ہیں (جس کے لیے پروگرام جزوی سبسڈی دیتا ہے)۔

**عمدہ لوگ تلاش کریں**

Digital jobs میں شریک لوگ 30 سال سے زیادہ عمر کے ہیں، متنوع پس منظروں کے حامل ہیں اور کئی مختلف شعبوں میں کم از کم 10 سال کا تجربہ رکھتے ہیں۔

Digital jobs کے شرکاء کو ایک مقابلہ نما سہ مرحلہ عمل کے ذریعے چنا جاتا ہے اور انہیں انڈسٹری کے تعاون سے جدید ڈیجیٹل مہارتوں کی تربیت دی جاتی ہے۔ پیشہ ورانہ زندگی کے وسطی مدارج میں موجود کارکنوں کی حیثیت سے یہ لوگ اپنی پچھلی ملازمتوں سے بہت سا تجربہ اور دوسرے شعبوں میں کام آنے والی قابل قدر مہارتیں ساتھ لاتے ہیں جو انہیں آپ کے کاروبار میں ایک قابل قدر اور فوری کردار ادا کرنے کے قابل بناتی ہیں۔

ہر شریک فرد نے حال ہی میں انڈسٹری کے تعاون سے مندرجہ ذیل زیادہ مانگ رکھنے والی ڈیجیٹل مہارتوں میں 12 ہفتوں کی تربیت مکمل کی ہے:

* پراڈکٹ مینیجمنٹ
* پراڈکٹ مینیجمنٹ (Agile)
* ویب ڈیویلپمنٹ
* ڈیٹا اینالیٹکس
* ڈیجیٹل مارکیٹنگ
* سائبر سیکیورٹی
* کلاؤڈ کمپیوٹنگ
* سافٹ ویئر پروگرامنگ/ڈیویلپمنٹ
* مصنوعی ذہانت/مشین لرننگ

**Digital Jobs کے تحت ملازمتیں دینے والا کاروبار بنیں**

Digital Jobs پروگرام میں شریک افراد کو اپنے کاروبار میں جگہ دینا ڈیجیٹل ملازمتوں کے لیے تیز رفتار بھرتی کا ایک بہت عمدہ طریقہ ہے اور یہ اپنے کاروبار میں نئی مہارتیں اور نئی قابلیت لانے کا ایک کم خرچ طریقہ ہے۔

یہ وکٹورین باشندوں کو نیا کیریئر تلاش کرنے میں مدد دینے کا ایک موقع بھی ہے، خاص طور پر ان لوگوں کو جن کی ملازمت شاید   
COVID-19 وبا کی وجہ سے متاثر ہوئی ہو۔

ANZ، Microsoft، Salesforce، Siemens اور دوسرے اعلی سطحی وکٹورین اداروں کی صف میں شامل ہو جائیں جو پہلے ہی   
Digital Jobs پروگرام میں شریک ہو چکے ہیں۔

**درخواست دینے کا طریقہ**

* اہل کاروبار [یہاں رجسٹر کر سکتے ہیں](https://forms.office.com/Pages/ResponsePage.aspx?id=vqAuchw-EUutb5QB1oVuJJXKmyqbahJJnFEoq6qUUNVURTBJUllJVU9VOU9ERUtVWkFVREgwVk1INy4u) (رجسٹر کرنے کی کوئی فیس نہیں ہے)
* ہم آپ سے رابطہ کر کے آپ کو مطلوب لوگوں اور ڈیجیٹل مہارتوں پر بات کریں گے اور آپ کے لیے اپنے پروگرام سے کچھ افراد تجویز کریں گے جن میں سے آپ اپنے لیے کارکن چنیں گے۔
* آپ ان افراد کا انٹرویو کریں گے اور پھر اپنے چنے ہوئے افراد کو ملازمت دیں گے اور انہیں نئی ملازمت کے معیاروں کے مطابق مناسب تنخواہ دیں گے۔
* آپ جتنے افراد کو ورک پلیسمنٹ دے رہے ہوں، ان میں سے ہر ایک کے لیے آپ کو حکومت کی جانب سے 05,00$ تک کی تنخواہ کی سبسڈی ملے گی۔
* ورک پلیسمنٹ کم از کم 12 ہفتوں کے لیے ہوتی ہے لیکن اگر آپ چاہیں تو بخوشی اس سے زیادہ عرصے کی ورک پلیسمنٹ دے سکتے ہیں یا اس عمل کو مسلسل اسامیوں پر لوگ بھرتی کرنے کے لیے استعمال کر سکتے ہیں۔
* آپ اپنے پاس کام کرنے والے فرد کو 12 ہفتوں کے کم از کم عرصے سے زیادہ لمبا عرصہ رکھنے کے پابند نہیں ہیں لیکن اگر آپ اس فرد کو اپنے ادارے کے لیے بہت مناسب پائیں تو ہم آپ کو ترغیب دیتے ہیں کہ آپ اسے آئندہ بھی اپنے ادارے میں ہی رکھیں۔
* آپ کو ایجنسی کو کوئی قیمت یا فیس نہیں دینی ہو گی - صرف پروگرام میں شریک فرد کو ملازمت دینے کا خرچ اٹھانا پڑے گا۔

مزید معلومات کے لیے [پروگرام کی ویب سائیٹ](https://djpr.vic.gov.au/digital-jobs) دیکھیں یا [Digital Jobs ٹیم](https://djpr.vic.gov.au/digital-jobs/digital-jobs-form) سے رابطہ کریں اور ہم جلد ہی آپ سے رابطہ کریں گے۔